# Sistema muscular

A l'anatomia humana, el sistema muscular és el conjunt dels més de 600 músculs del cos, la funció principal dels quals és generar moviment, tant voluntari com involuntari. Alguns dels músculs poden generar tots dos tipus de moviment, per això se solen categoritzar com a mixtes.
El sistema muscular permet que l'esquelet es mogui, mantingui la seva estabilitat i la forma del cos. Als vertebrats, es controla a través del sistema nerviós, tot i que alguns músculs com ara el cardíac, els de les artèries i intestins poden funcionar de forma autònoma. Aproximadament el 40% en pes del cos es compon de músculs.

## Músculs del cap

Al cap hi ha una trentena de músculs, que entre altres funcions són els responsables de l'expressió que mostra la nostra cara o de la masticació. Alguns dels més importants són:
| Múscul | Acció |
| Frontal | moure el cuir cabellut i les celles |
| Occipital | cap enrere la pell del cap |
| Orbicular de les parpelles | parpellejar |
| Elevador comú de l'ala del nas i del llavi superior | aixecar el llavi superior |
| Zigomàtic major | aixecar els angles dels llavis |
| Zigomàtic menor | aixecar els angles dels llavis |
| Orbicular dels llavis | tancar i prémer els llavis |
| Risori o de Santorini | moviment lateral dels angles de la boca |
| Quadrat del mentó o depressor del llavi inferior | abaixar el llavi inferior |
| Temporal | moure la mandíbula cap amunt |
| Buccinador | moure la galta vers les dents quan es mastega |
| Masseter | tancar la mandíbula |

## Músculs del coll

Uneixen el crani amb la columna vertebral i la part superior del cos permetent el moviment del coll. Un grup de músculs interns del coll participa en la deglució dels aliments. Alguns dels més importants són:
| Múscul | Acció |
| Trapezi | inclinació del cap cap enrere. |
| Esternoclidomastoidal | inclinació del cap endavant i el gir lateral. |
| Omohioïdal | moviment dels ossos de la gola en empassar |
| Escalens | flexió del coll i intervenen en la tos |
| Esternoclidohioïdal | moviment dels ossos de la gola en empassar |

## Músculs del tronc

els que permeten l'expansió i la contracció de la caixa toràcica durant la respiració.
| Múscul | Funció |
| Intercostals externs | elevació de la caixa toràcica durant la inspiració. |
| Intercostals interns | contracció de la caixa toràcica en expirar. |

## Músculs de l'extremitat superior
### Músculs de l'espatlla

Aquest grup compren els músculs relacionats amb el moviment de l'espatlla, l'articulació amb més possibilitats de moviment del cos. Alguns dels més importants són:
| Múscul | Acció |
| Deltoide | moviments del braç i l'espatlla |
| Pectoral major | moviment lateral del braç per davant del cos i el gir cap endins |
| Serrat anterior o major | intervé en els moviments del braç cap endavant i quan s'empeny. |
| Subclavi | intervé en el moviment cap a baix de la clavícula |
| Pectoral menor | moviment de l'omòplat avall i cap endavant |
| Infraespinós | girar els braços cap a fora del cos i estabilitza les articulacions de l'espatlla. |
| Rodó major | moviment del braç cap endins i cap enrere a més de participar en l'estabilització de les articulacions de l'espatlla. |
| Dorsal ample | moviment d'extensió del braç cap enrere i cap endins |

### Músculs del braç i l'avantbraç

Alguns dels més importants són:
| Múscul | Acció |
| Deltoide | moviment lateral d'elevació del braç, el moviment cap endavant i cap enrere a més dels girs cap endins i cap enfora. |
| Coracobraquial | moviment de flexió del braç pel colze i el gir de l'avantbraç |
| Tríceps | extensió del braç pel colze |
| Braquial anterior | moviment de flexió del braç pel colze |
| Supinador llarg o braquioradial | participa en el moviment de flexió del braç pel colze |
| Pronador rodó | participa en el moviment de gir de l'avantbraç |
| Palmar major o flexor radial del carp | moviment de flexió del canell per a moure la mà vers el canell i vers el polze |
| Flexor comú superficial dels dits | moviment de flexió dels dits |
| Flexor comú profund dels dits | moviment de flexió dels dits |
| Flexor cubital anterior o flexor ulnar del carp | moviment de flexió del canell per a moure la mà cap al canell i lluny del polze |
| Extensor comú dels dits | extensió dels dits de la mà |

### Músculs de la mà

Alguns dels més importants són:
| Múscul | Acció |
| Abductor curt del polze | flexió del polze |
| Abductor del menovell | moviment del menovell vers enfora |
| Flexor curt del polze | flexió del polze |
| Flexor curt del menovell | flexió del menovell |
| Lumbricals | moviment de flexió dels artells i l'extensió dels dits |
| Oponent del polze | oposar el polze als altres dits |
| Oponent del menovell | moviment del menovell vers endins |
| Adductor del polze | moviment del polze vers endins |
| Interossis | ajunten els dits |

## Músculs de l'extremitat inferior
### Músculs de les natges i la cuixa

Alguns dels més importants són:
| Múscul | Acció |
| Gluti major | extensió de la cuixa |
| Gluti mitjà | moviment vers enfora de la cuixa (abducció) i la seva rotació |
| Gluti menor | moviment d'abducció i rotació de la cuixa |
| Tensor de la fascia lata | mantenir recte el genoll |
| Psoes major | flexió de la cuixa pel maluc |
| Adductor major de la cuixa o tercer adductor | moviment de la cuixa vers el cos |
| Adductor mitjà de la cuixa o primer adductor | gir de la cuixa i el seu moviment vers endins |
| Pectini | moviment de la cuixa amunt i vers endins del cos |
| Recte intern de la cuixa | flexió del genoll i ajuntar les cuixes |
| Bíceps crural o femoral | extensió de la cuixa i la flexió de la cama |
| Quàdriceps crural o femoral | extensió del genoll i col·labora en la flexió del maluc |
| Sartori | flexió de la cuixa pel maluc i el seu gir vers enfora |
| Semitendinós | extensió de la cuixa pel maluc i la flexió pel genoll |
| Semimembranós | extensió de la cuixa pel maluc i la flexió pel genoll |

### Músculs de la cama

Alguns dels més importants són:
| Múscul | Acció |
| Peroneal lateral llarg | extensió del turmell i mantenir horitzontal el peu |
| Peroneal lateral curt | abducció i rotació externa del peu |
| Gastrocnemi | flexió del genoll i del turmell |
| Soli | extensió del turmell |
| Tibial anterior | flexió del peu vers amunt |
| Extensor llarg dels dits | flexió del peu pel turmell i l'extensió dels dits |
| Extensor llarg del dit gros | flexió del peu pel turmell i l'extensió del dit gros |

### Músculs del peu

Alguns dels més importants són:
| Múscul | Acció |
| Extensor comú dels dits | extensió dels dits |
| Extensor curt del dit gros | extensió del dit gros |
| Interossis plantars | arronsar els dits |
| Abductor del dit gros | flexió del dit gros |

## Referències

* 1 2 3 «Historical Anatomies on the Web: Bouglé, Julien Home» (Digital Library Collections), 2016. [Consulta: 4 maig 2017].
* ↑ Ross, Michael H.. Histology : a text and atlas : with correlated cell and molecular biology. 6th. Philadelphia: Wolters Kluwer/Lippincott Williams & Wilkins Health, 2011. ISBN 9780781772006. OCLC 548651322.

## Vegeu també

* Llista dels músculs del cos humà